《初到东平得雨》
宋代·刘敞

少服逢掖衣，又为梁甫吟。谬膺东藩守，似慰畸人心。

宣布祗上恩，浚明肃官箴。治醇俗易美，事半功反深。

嘉雨苏旱苗，庆云结重阴。天将假民乐，我以开烦襟。

钜野会百川，东山凌众岑。庶几缓吾带，一一穷登临。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。